b'\n_START_ARTICLE_\nAlborz\n_START_PARAGRAPH_\nAlborz, poznan tudi pod imenom Alburz, Elburz, Elborz ali Elburs, je gorovje v severnem Iranu, ki se razteza od meje z Azerbajd\xc5\xbeanom, vzdol\xc5\xbe zahodne in celotne ju\xc5\xbene obale Kaspijskega morja, nadaljuje proti severovzhodu in se v severnem delu Horasana zdru\xc5\xbei z Aladagh gorovjem. Gorovje je razdeljeno na zahodni, osrednji in vzhodni del. Zahodni del Alborz gorovja (obi\xc4\x8dajno imenovan kot gorovje Talish), se na jugovzhodu razprostira skoraj do zahodne obale Kaspijskega morja. Osrednji del gorovja Alborz poteka od zahoda proti vzhodu, vzdol\xc5\xbe celotne ju\xc5\xbene obale Kaspijskega morja, medtem ko vzhodni del poteka po severovzhodni smeri, proti severnem delu Horasan regije, jugovzhodno od Kaspijskega morja. Damavand, najvi\xc5\xa1ja gora v Iranu, se nahaja v osrednjem delu Alborz gorovja.\n_START_SECTION_\nEtimologija\n_START_PARAGRAPH_\nIme Alborz izhaja iz imena Har\xc4\x81 B\xc9\x99r\xc9\x99zait\xc4\xab, legendarne gore, ki se omenja tudi v sveti knjigi Avesti. Ime legendarne gore izhaja iz protoiranskega imena Har\xc4\x81 B\xe1\xb9\x9bzat\xc4\xab (Hara = \xe2\x80\x9e\xc4\x8duvaj\xe2\x80\x9d, \xe2\x80\x9estra\xc5\xbear\xe2\x80\x9d + Brzant = \xe2\x80\x9evisoko\xe2\x80\x9d). Sorodno etimologijo ima tudi kavka\xc5\xa1ka gora Elbrus, katero ime je metateza imena \xe2\x80\x9eAlborz\xe2\x80\x9d.\n_START_SECTION_\nGeografija\n_START_PARAGRAPH_\nGorovje Alborz se razteza od severozahoda, od meje z Azerbajd\xc5\xbeanom in Armenijo, preko ju\xc5\xbenega dela Kaspijskega morja in kon\xc4\x8duje na jugu, z mejo med Turkmenistanom in Afganistanom. Gorovje je \xc5\xa1iroko samo od 60 do 130 km, a predstavlja naravno mejo med ju\xc5\xbeno kaspijsko in iransko planoto. Damavand je s 5.621 metrov nadmorske vi\xc5\xa1ine najvi\xc5\xa1ja gora v Iranu.\n_START_SECTION_\nEkologija\n_START_PARAGRAPH_\nEkolo\xc5\xa1ko gledano so ju\xc5\xbena obmo\xc4\x8dja Alborza v glavnem suha oz. polsuha, z zelo malo padavin in malo dreves, medtem ko severni deli spadajo v kaspijsko - hirkanijsko ekoregijo, ki je zelo bogata z gozdovi, pragozdovi in d\xc5\xbeunglami._NEWLINE_Juniper je najpogostej\xc5\xa1e drevo na nedostopnih obmo\xc4\x8djih oziroma vi\xc5\xa1jih legah ju\xc5\xbenega dela Alborza, kjer rastejo tudi grmi s pistacijami, javorjem in mandlji. V severnem delu Alborza so bukovi in hrastovi gozdovi, raste tudi divja cipresa in v zahodnih dolinah centralnega Alborza rastejo oljke._NEWLINE_Pomembne \xc5\xbeivali v Alborz gorovju so: Bezoarski kozorog, lisica, perzijski damjak, divji pra\xc5\xa1i\xc4\x8d, rjavi medved, perzijski leopard, indijski volk, kanja, gos, \xc5\xbeolna, beloglavi jastreb, orel. Tudi izumrli kaspijski tiger je \xc5\xbeivel v Alborz gorovju.\n_START_SECTION_\nSmu\xc4\x8di\xc5\xa1\xc4\x8da\n_START_PARAGRAPH_\nZaradi dobro zasne\xc5\xbeenih zim, je na obmo\xc4\x8dju Alborza kar nekaj smu\xc4\x8di\xc5\xa1\xc4\x8d. Nekateri celo menijo, da so med najbolj\xc5\xa1imi smu\xc4\x8di\xc5\xa1\xc4\x8di na svetu, kot recimo Dizin, Shemshak, Tochal in Darband.'